text: ÚLTIMA HORA: El PDC demana una comissió d'investigació sobre l'Operació Catalunya - Per Catalunya
  VIDEO: L'espectacular gol de Rafinha contra el Leganés
  El Ministerio denega una pensió a una dona amb un 99 % de discapacitat
  ÚLTIMA HORA: El PDC demana una comissió d'investigació sobre l'Operació Catalunya
  Francesc Homs, portaveu del Partit Demòcrata Català, ha anunciat que dimarts que ve durant junta de portaveus que se celebrarà al Congrés dels Diputats demanaran la creació d'una comissió d'investigació sobre 'l'operació Catalunya', és a dir, la guerra bruta de l'Estat contra el procés sobiranista amb Fernández Díaz i De Alfonso al capdavant, presumptament.
  Segons Homs "volem que s'investigui aquest GAL polític que ha muntat el PP contra Catalunya i que ultrapassa tots els límits democràtics", i ha assenyalat especialment el ministre de l'Interior en funcions, Jorge Fernández Díaz, i també el president del govern espanyol, Mariano Rajoy.
  "En aquest cas hi ha un senyor X que tots sabem que és Rajoy, ja que és coneixedor de tota aquesta operació", ha dit sense embuts el portaveu del PDC, que també ha anunciat que promouran una segona iniciativa al Congrés de Diputats: la derogació de l'última reforma del Tribunal Constitucional (TC) imposada pel PP.